stanford-oval/wikipedia huggingface dataset:
Angel's Knock
הערות שוליים

1 2 3 4 5  AOA 1st Album ANGEL'S KNOCK, נבדק ב-2020-06-20
↑  gaon chart, web.archive.org, ‏2015-08-27
↑  국내 대표 음악 차트 가온차트!, gaonchart.co.kr
↑  오리콘 위클리 싱글/앨범/DVD/블루레이 차트 1~100위 (갱신완료) - 재팬 카테고리, Theqoo, ‏2017-01-17 (בקוריאנית)
↑  오리콘 위클리 싱글/앨범/DVD/블루레이 차트 1~100위 (갱신완료) - 재팬 카테고리, Theqoo, ‏2016-12-13 (בקוריאנית)
| AOA |
| --- | --- |
ג'ימין • יונה • הייג'ונג • סיאולהיון • צ'אנמי   יוקיאנג • צ'ואה • מינה   דיסקוגרפיה • פרסים ומועמדויות
תת-קבוצות: AOA Black • AOA Cream
אלבומי אולפן: Ace of Angels • Runway • Angel's Knock
מיני-אלבומים: Short Hair • Like a Cat • Heart Attack • Good Luck • Bingle Bangle • New Moon
אלבומי סינגל: Angels' Story • Wanna Be • Moya • Red Motion • Miniskirt
אלבומי אוסף: Best Songs for Asia
סינגלים: "Elvis" • "Get Out" • "Moya" • "Confused" • "Miniskirt" • "Short Hair" • "Like a Cat" • "Heart Attack" • "Give Me the Love" • "I'm Jelly Baby" • "Good Luck" • "Excuse Me" • "Bing Bing" • "Bingle Bangle" • "Come See Me"
סינגלים שיווקיים: "Oh Boy" • "Wow War Tonight 〜Get On Up Join Our Movement (Girls Version)"
טלוויזיה: Queendom
| --- | --- |
בקרת זהויות :  MusicBrainz release group: 722c0879-ecf3-493f-a45c-3076c5e26152
Nm

nm הוא פקודה בחלק מגרסאות יוניקס ומערכות הפעלה דומות אשר בודקת קבצים בינאריים (בפרט ספריות, קובצי אובייקט וקובצי הרצה) ומציגה את תוכנם או מטא-דאטה המאוחסן בהם כדוגמת טבלת סמלים (symbol table). הפלט מאפשר לבחון את סוגי הסמלים השונים - למשל פונקציות הממומשות בקבצים ופונקציות הדרושות עבורם. nm משמש כאמצעי עזר בניפוי שגיאות כדי לפתור בעיות הנובעות מהתנגשות שמות וכדי לבדוק חלקים ב-Toolchain.
פלט

nm מציג עבור כל סימול פרטים שונים למשל:
A - הערך של הסימול ידוע ולא ישתנה בקישור נוסף
U - הסימול אינו מוגדר
N הסימול משמש לניפוי שגיאות
B - הסימול מופיע בחטיבת BSS, לרוב סימולים לא מאותחלים או מאותחלים באפס
T - הסימול מופיע בחטיבת ה-text (חטיבת code)
דוגמה

| קוד דוגמה | הפלט של nm  (הודר במהדר C של gcc) | הפלט של nm  (הודר במהדר C++ של gcc) |
| --- | --- | --- |
|  /*  * File name: test.c  * For C code compile with:   * gcc -c test.c  *  * For C++ code compile with:  * g++ -c test.cpp  */  int global_var; int global_var_init = 26;  static int static_var; static int static_var_init = 25;  static int static_function() { 	return 0; }  int global_function(int p) { 	static int local_static_var; 	static int local_static_var_init=5;  	local_static_var = p;  	return local_static_var_init + local_static_var; }  int global_function2() { 	int x; 	int y; 	return x+y; }  #ifdef __cplusplus extern "C" #endif void non_mangled_function() { 	// I do nothing }  int main(void) { 	global_var = 1; 	static_var = 2;  	return 0; }  |  # nm test.o 0000000a T global_function 00000025 T global_function2 00000004 C global_var 00000000 D global_var_init 00000004 b local_static_var.1255 00000008 d local_static_var_init.1256 0000003b T main 00000036 T non_mangled_function 00000000 t static_function 00000000 b static_var 00000004 d static_var_init  |  # nm test.o 0000000a T _Z15global_functioni 00000025 T _Z16global_function2v 00000004 b _ZL10static_var 00000000 t _ZL15static_functionv 00000004 d _ZL15static_var_init 00000008 b _ZZ15global_functioniE16local_static_var 00000008 d _ZZ15global_functioniE21local_static_var_init          U __gxx_personality_v0 00000000 B global_var 00000000 D global_var_init 0000003b T main 00000036 T non_mangled_function  |
| פקודות בסביבת Unix ובמערכות הפעלה דמויות יוניקס |
| --- | --- | --- |
| מערכת קבצים |  bzip • cat • cd • chmod • chown • chgrp • cksum • cmp • cp • dd • du • df • file • fsck • gzip • ln • ls • mkdir • mount • mv • pwd • rm • rmdir • tar • tee •  tree • touch • type • umask • zip  |  |
| תהליכים |  at • chroot • cron • htop • kill • killall • nice • pgrep • pkill • ps • pstree • time • top  |  |
| סביבת משתמש |  dig • env • exit • finger • passwd • su • sudo • uptime • talk • uname • w • wall • who • whoami  |  |
| עיבוד טקסט |  awk • basename • cut • diff • ed • ex • head • less • more • paste • sed • sort • strings • tail • tr • Uniq • vi • vim • wc • xargs  |  |
| מעטפת |  alias • echo • expr • printf • sleep • test • wait  |  |
| רשת |  ifconfig • inetd • ip • netcat • netstat • nload • nmap • nslookup • ping • rlogin • route • ssh • traceroute  |  |
| חיפוש |  find • grep • locate  |  |
| שונות |  man • bc • cal • date • parted • seq  |  |
MetaWeblogAPI

MetaWeblog API‏ (MWA) הוא ממשק תכנות יישומים הנשען על XML-RPC במטרה לאפשר לפלטפורמות בלוגים ותכנים, לחשוף פונקציונליות שתאפשר לתוכנות חיצוניות לבצע פעולות ניהול תוכן באותה פלטפורמה.
הסבר כללי

בשנים האחרונות, גדלה כמות הפלטפורמות המאפשרות פתיחת בלוג וניהולו. אותן פלטפורמות מציעות, כל אחת בצורה שונה, אפשרות לבצע את אותן פעולות עיקריות של כתיבה, עריכה ומחיקה של תכנים ועוד מספר פעילויות עזר.
הוחלט אם כך, ליצור איזשהו תקן שיעבוד על בסיס פרוטוקול XML-RPC (מאפשר העברת תכנים בין שרת ללקוח בצורה מבוססת XML) ויאפשר לכל מערכת לחשוף פונקציות שכולם יוכלו להשתמש בהם, בעלות שם קבוע, כשכל מערכת תספק מימוש שלה.
וכך, ניתן יהיה למשל ליצור תוכנות שולחניות לניהול בלוגים (כדוגמת Windows Live Writer) שיוכלו לתקשר עם מספר רב של מערכות בלוגים שיממשו את התקן של MetaWeblogAPI ויאפשרו ביצוע פעולות שונות.
התקן החל במערכת Blogger אולם לאחר מכן הוא נוסח כך שכל המערכות יוכלו לממש אותו.
מה התקן מאפשר

התקן מאפשר לתוכנות שולחניות או לחלופין אתרי אינטרנט חיצוניים להתחבר לבלוג בהינתן שם משתמש וסיסמה, להוסיף, לערוך ולמחוק רשומות, לקבל את מידע העיצוב של הבלוג ואם התוכנה מאפשרת, גם לכתוב את הרשומה בתצורת WYSIWYG לפי עיצוב הבלוג.
אתר "פליקר" למשל, מאפשר לרשומים בו להגדיר את הבלוג שלהם, ולהוסיף תמונות לבלוג ישירות מאתר פליקר.
הדפדפן הקהילתי Flock מאפשר למשתמשים בו לכתוב רשומות ישירות מתוך חלון הדפדפן לאחר שהגדירו את פרטי הגישה ל-RPC של הבלוג המממש את תקן MetaWeblogAPI.
תוצאות התיקנון

לאחר שהוסכם על התקן והחלו לממש אותו, פותחו תוכנות שמאפשרות עריכה וניהול מרחוק של בלוג, כאשר אותה תוכנה לא צריכה ליצור התאמה מיוחדת לכל מערכת בנפרד, אלא, היא עובדת מול MWA ומשתמשת בפונקציות שלה, ומתקשרת עם המערכות שתומכות בכך באמצעות הפונקציות האלה לאחר שמוגדר לה קובץ ה-RPC של הבלוג שמאפשר את התקשורת הזאת.
מערכות שממשות את התקן

מספר רב של מערכות ממשות את התקן, וניתן למנות בהן את:
Blogger
WordPress
Community Server
TypePad
DasBlog
בישראל, ישראבלוג היא המערכת היחידה שמממשת את התקן בינתיים.
Artrosis

| --- | --- |

 מקום הקמה:  פולין ז'לונה גורה, פולין
 מוקד פעילות:  פולין פולין
 תקופת הפעילות:  מ-1995 
 זרם:  מטאל
 סוגה:  מטאל גותי סימפוני, רוק גותי
 חברת תקליטים:  Metal Mind Productions 
 www.artrosis.pl
 
Artrosis (תעתיק: ארטרוסיס) היא להקת מטאל גותי פולנית שנוסדה בשנת 1995 בז'לונה גורה. הלהקה מנגנת מטאל גותי סימפוני שגובל ברוק גותי.
חברי הלהקה > נוכחיים

מגדלנה "מדיאה" שטופקיוויץ' (Magdalena "Medeah" Stupkiewicz) - סולנית ושירה נשית, קלידים (1995–היום)
Maciej Niedzielski - קלידים (1995–2005, 2011–היום)
Grzegorz "Gregor" Piotrowski - גיטרה (2011–היום)
Janusz Jastrzębowski - תופים (2011–היום)
חברי הלהקה > חברים להופעות חיות

Piotr "Gruby" Milczarek - גיטרה בס (2011–היום)
Artur Tabor - גיטרה (2011–היום)
חברי הלהקה > חברים לשעבר

Krzysztof "Chris" Białas - גיטרות (1995–1999)
Rafał "Grunthell" Grunt - גיטרות (1999–2002)
Mariusz "Mario" Kuszewski - גיטרות (2003–2004)
Krystian "MacKozer" Kozerawski - גיטרות (2002–2010)
Marcin Pendowski - גיטרה בס (1998–2001)
Remigiusz "Remo" Mielczarek - גיטרה בס (2002–2010)
Łukasz "Migdał" Migdalski - קלידים (2005–2010)
Konrad "Lombardo" Biczak - תופים (2005–2006)
Paweł "Świcol" Świca - תופים (2006–2010)
דיסקוגרפיה

Ukryty Wymiar - אלבום EP, יצא ב-1997
Hidden Dimension - האלבום הקודם רק בהפצה אנגלית, יצא ב-1998
W Imię Nocy - אלבום, יצא ב-1998
In Nomine Noctis - האלבום הקודם, הוקלט מחדש באנגלית, יצא ב-2001
Pośród Kwiatów I Cieni - אלבום, יצא ב-1999
Koncert w Trójce - אלבום הופעה חיה, יצא ב-2001
Fetish - אלבום, יצא ב-2001
Melange - אלבום, יצא ב-2002
Con Trust - אלבום, יצא ב-2006
Imago - אלבום, יצא ב-2011
Odi et Amo - אלבום, יצא ב-2015
מגדלנה "מדיאה" שטופקיוויץ', סולנית הלהקה
OpenView Internet Services

OpenView Internet Services הוא כלי ניטור של חברת HP שמטרתו להציג את מצב המערכות המחשוביות של הארגון.
הכלי בנוי על תשתית Webית - כלומר, כדי להשתמש במערכת יש להשתמש בדפדפן. מערכת ה-OVIS דואגת "לדגום" את המערכות בארגון אחת לזמן קבוע, ולהציג את מצבן.
המסך החשוב ביותר בתוכנה הוא מסך ה-Status. במסך זה מופיעה רשימה של המערכות ומצבן כ-"Available" (בצבע ירוק) כאשר המערכת נגישה, או "Unavailable" (בצבע אדום) כאשר המערכת אינה נגישה.
בדיקת המערכות בזמן אמת מאפשרת הזעקת אנשי מקצוע לטיפול בתקלה באופן מיידי, בלא להמתין לתלונות משתמשים או נפילת מערכות אחרות.
מערכת ה OVIS "מתממשקת" עם מערכות אחרות של HP: ה OVO וה NNM.
OpenView
OpenVAS

| --- | --- |


מסך ראשי של התוכנה
 מפתח:  Greenbone Networks
 גרסה אחרונה:  23.9.0 (4 בספטמבר 2024) 
 מערכת הפעלה:  חוצה פלטפורמות
 נכתבה בשפות:  C 
 סוג רישיון:  הרישיון הציבורי הכללי של גנו
 קוד מקור:  https://github.com/greenbone/openvas-scanner 
 קטגוריה:  סורק פגיעות
 www.openvas.org
 
OpenVAS (שם מלא: "Open Vulnerability Assessment System") היא תוכנת קוד פתוח, המשמשת לסריקה ואיתור פגיעויות ברשתות מחשבים.
לתוכנה מסד נתונים רחב המכיל כ-47,000 פגיעויות רשת שונות המתעדכנים מעת לעת. (נכון ליוני 2016).
התוכנה נכתבה בשנת 2005 תחת השם GNessUs, כגרסת קוד פתוח של סורק פגיעויות הרשת, Nessus, לאחר שחברת Tenable Network Security, החלה ליישם אידאולוגית קוד סגור.
OpenVAS, נכתבה על ידי Greenbone Networks GmbH ושוחררה בתאריך 19 בפברואר 2012 (גרסה OpenVAS 4).
בחלק מהפצות קאלי, מותקנת התוכנה באופן מובנה תחת הנתיב הבא:
Kali Linux > Vulnerability Analysis > OpenVAS > openvas initial setup
Metallica: Through The Never

| --- | --- |

 מבוסס על:  שירי מטאליקה
 בימוי:  נמרוד אנטל
 הופק בידי:  שרלוט הוגינס
 תסריט:  נמרוד אנטל ג'יימס הטפילד קירק האמט רוברט טרוחיו לארס אולריך
 עריכה:  ג'ו הוטשינג
 שחקנים ראשיים:  דיין דיהן ג'יימס הטפילד לארס אולריך קירק האמט רוברט טרוחיו
 מוזיקה:  מטאליקה
 צילום:  גיולה פאדוס
 מדינה:  ארצות הברית
 חברת הפקה:  בלאקאנד
 חברה מפיצה:  פיקצ'רהאוס
 שיטת הפצה:  וידאו על פי דרישה 
 הקרנת בכורה:  טורונטו 9 בספטמבר 2013 ארצות הברית 27 בספטמבר 2013 ישראל 12 בדצמבר 2013
 משך הקרנה:  94 דקות
 שפת הסרט:  אנגלית
 סוגה:  מתח, מוזיקלי
 תקציב:  $32,000,000
 הכנסות:  $31,900,000
 הכנסות באתר מוג'ו:   metallica2013
 אתר רשמי
 דף הסרט ב־IMDb
 
Metallica: Through The Never (בתרגום חופשי מאנגלית: מטאליקה: דרך לעולם לא) הוא מותחן מוזיקלי אמריקאי משנת 2013, הסובב סביב הופעה של להקת ההבי מטאל האמריקאית מטאליקה. שם הסרט נובע משיר מתוך אלבום שהוציאה לאור בשנת 1991.
הסרט עוקב אחרי נער משלוחים בשם טריפ, אשר נשלח למשימה דחופה בזמן ההופעה ובדרך נקלע לקטטות אלימות, הסרט משלב את ההופעה של חברי הלהקה ואת סיפורו של טריפ.
עלילת הסרט

טריפ נער צעיר מתקבל לעבוד בתור נער משלוחים עבור הלהקה האהובה עליו מטאליקה, שבאותו לילה עומדת להופיע בפני קהל נרחב. בתחילת הסרט רואים את טריפ רוכב על הסקייטבורד שלו ושם פוגש בסדר אקראי את ארבעת חברי הלהקה במסדרון ובחנייה של האולם. כאשר מתחילה ההופעה טריפ מקבל עבודה מהממונה עליו, לקחת מכל דלק ולנסוע לתדלק משאית של הלהקה שמובילה משהו שהלהקה זקוקה לו בשביל המופע.
טריפ לוקח מן כדור ומתחיל לנסוע לעבר יעדו בואן רעוע. כאשר הוא עוצר ברמזור הוא רואה סימנים מוזרים של דם על אחד השלטים הקרובים אליו, בפתאומיות הוא עובר תאונת דרכים, כאשר מכונית שנוסעת במהירות מופרזת נכנסת במכוניתו. כשהוא מתעשת, הוא רואה נהג עומד באמצע הכביש, וכאשר הנהג מסתובב אליו הוא רואה שפניו מלאות בדם. במהלך הליכתו ברחובות העיר הוא מבין שבעיר ישנו מרד, ומבלי לשים לב מוצא את עצמו באמצע של קרב עיקש בין המורדים למשטרה. טריפ רואה את מנהיג המרד: אדם שרירי בעל מסכה אשר רוכב על סוס, מחזיק פטיש בידו ותולה והורג אנשים, טריפ זורק עליו לבנה ובמהרה טריפ הופך להיות מטרתו הבאה של מנהיג המרד.
בסופו של דבר מוצא טריפ את המשאית הנטושה, הוא פותח את תא המטען שלה ולא מוצא כלום חוץ מתיק גב ישן, הוא פותח אותו ונופל בחרדה (תכולת התיק אינה ידועה לצופה). אך המורדים תופסים אותו ורודפים אחריו בעיר עד שהם מגיעים רחוב חסום. טריפ מוריד ממנו את התיק ושופך על עצמו את מכל הדלק ולאחר מכאן מדליק את עצמו בעזרת מצית. לאחר מכן מתחיל קרב בין המורדים לטריפ בעודו עולה באש, בסופו של דבר הם מנצחים אותו ומכבים ממנו את האש בעזרת מים.
טריפ מתעורר על גג בניין ושם הוא מותקף על ידי מנהיג המרד. טריפ מצליח לגנוב ממנו את הפטיש שלו ומכה אותו בו. בעודם אחד מול השני טריפ מכה עם הפטיש באדמה ויוצר רעידת אדמה בעיר, לאחר מכאן מכה באדמה פעמיים נוספות ובהם הופך את מנהיג המרד לאבק.
הרעידות משבשות את ההופעה של מטאליקה ובסוף ההופעה הם מנגנים את השיר האחרון שלהם "HIT THE LIGHTS" בעזרת מגברים פשוטים.
בסוף הסרט הלהקה מנגנת את השיר Orion, טריפ מביא להם את התיק אך תכולתו נשארת לא ידועה.
צוות השחקנים הראשי

דיין דיהן - טריפ
ג'יימס הטפילד - בתור עצמו
לארס אולריך - בתור עצמו
קירק האמט - בתור עצמו
רוברט טרוחיו - בתור עצמו
מקנזי גריי - מנהל ההופעה, מנהלו של טריפ
ביקורות

הביקורות לסרט בחו"ל היו חיוביות, הסרט קיבל 7.8 באתר האינטרנט רוטן טומייטוז".
מגזין הרולינג סטון אמר: "הסרט מלא ברוק אנד רול אנרכיסטי"
אך בישראל רוב הביקורות לסרט היו שליליות
במאקו אמרו שהסרט: "מביך ומיותר לצפייה".
AEW New Year's Smash

| New Year's Smash> מידע |
| --- | --- | --- |
ארגון: All Elite Wrestling
תאריך: 6 ו-7 בינואר 2021 (שודר ב-6 וב-13 בינואר 2021)
עיר: ג'קסונוויל, פלורידה
אולם: Daily's Place
סדרת פרקי ספיישל של AEW Dynamite
| Brodie LeeCelebration of Life | New Year's Smash | Beach Break |
New Year's Smash היה סדרת פרקי ספיישל היאבקות מקצועית של ארגון ההיאבקות All Elite Wrestling‏ (AEW). האירוע הדו-שבועי נערך באולם ה-Daily's Place בג'קסונוויל, פלורידה ושודר ברשת הטלוויזיה TNT כספיישל בן שני חלקים כחלק מתוכנית הטלוויזיה השבועית של הארגון, Dynamite, ב-6 וב-13 בינואר 2021. בעוד שהלילה הראשון נערך בשידור ישיר, הלילה השני הוקלט מראש ב-7 בינואר ושודר ב-13 בינואר.
אחד עשר קרבות התנהלו באירוע, כאשר חמישה היו בלילה הראשון, בעוד שהיתר היו בלילה השני. בקרב המרכזי של הלילה הראשון, קני אומגה ניצח את ריי פיניקס ושמר על אליפות העולם של AEW, בעוד שבקרב המרכזי של הלילה השני, דארבי אלין ניצח את בריאן קייג' ושמר על אליפות TNT של AEW. עוד ברשימת הקרבות משני הלילות, סרינה דיב ניצחה את טיי קונטי ושמרה על אליפות הנשים של NWA, קודי רודס (שלווה על ידי סנופ דוג) ניצח את מאט סיידל, והיקארו שידה ניצחה את אבאדון ושמרה על אליפות הנשים של AEW.
הפקה

| --- | --- |

תפקיד:: שם:
צוות השידור באנגלית: ג'ים רוס
צוות השידור באנגלית: טוני שיבאני
צוות השידור באנגלית: אקסקליבר
צוות השידור באנגלית: כריס ג'ריקו (לילה 1)
צוות השידור באנגלית: טאז (אלין נגד קייג')
כרוז: ג'סטין רוברטס
שופטים: אובריי אדוארדס
שופטים: ברייס רמסבורג
שופטים: מייק פוסי
שופטים: פול טרנר
שופטים: ריק קנוקס
מראיינים: אלכס מארווז
מראיינים: דאשה גונזלס
הפקה > רקע

ב-9 בדצמבר 2020 בפרק של התוכנית Dynamite, דווח שב-30 בדצמבר 2020 וב-6 בינואר 2021, ישודר ספיישל בן שני חלקים שייקרא בשם "New Year's Smash". הופעת אורח של סנופ דוג אושרה לאירוע.
בספיישל Holiday Bash, שנערך ב-23 בדצמבר, דווח שג'ון מוקסלי יחזור במהלך הלילה הראשון של הספיישל New Year's Smash.
ב-28 בדצמבר, הוכרז שהלילה הראשון והשני של הספיישל יידחו ל-6 ו-13 בינואר 2021 עקב פטירתו של מתאבק AEW, ברודי לי, ב-26 בדצמבר. לכן, הארגון החליט לקיים ב-30 בדצמבר פרק מיוחד לזכרו של ברודי לי שנקרא Brodie Lee Celebration of Life, שכלל הספדים וקרבות אשר בכל אחד מהם חברי קבוצת הדארק אורדר לקחו חלק (הקבוצה שאותה הנהיג במהלך שהותו בארגון).
ב-30 בדצמבר, במהלך הספיישל לזכרו של ברודי לי, הוכרז שסטינג יופיע בלילה הראשון. עוד בלילה הראשון של הספיישל, התקיימה שקילה לקראת הקרב על אליפות TNT של AEW בין האלוף, דארבי אלין לטוען לכתר, בריאן קייג', כשהקרב התרחש שבוע לאחר מכן במסגרת הלילה השני.
הפקה > עלילות

האירוע כלל קרבות שנבעו מעלילות מתוסרטות במהלך התקופה שעד לקיום האירוע. העלילות הופקו דרך סדרת היוטיוב, Being The Elite אשר משודרת בערוץ הרשמי של היאנג באקס ובתוכניות השבועיות Dynamite ו-Dark.
ריי פיניקס היה אמור להתמודד מול קני אומגה ב-28 באוקטובר 2020 במסגרת קרב חצי הגמר של טורניר ההדחות על המועמדות לאליפות העולם של AEW עקב ניצחונו בסיבוב הראשון על פנטגון ג'וניור. לעומת זאת, פיניקס ספג פציעה בצוואר במהלך הקרב, שגרמה לו לאי כשירות להמשך הטורניר ולכן הוא העניק לפנטה את הזכות להמשיך במקומו בטורניר כתוצאה מפרישה. באירוע Winter Is Coming, שנערך ב-2 בדצמבר, קני אומגה ניצח את ג'ון מוקסלי וזכה באליפות העולם של AEW. שבועיים לאחר מכן בפרק של התוכנית Dynamite, דווח שאומגה יגן על אליפות העולם של AEW נגד פיניקס בלילה הראשון של הספיישל New Year's Smash.
ב-25 בנובמבר בפרק של התוכנית Dynamite, היקארו שידה הגנה בהצלחה על אליפות הנשים של AEW נגד אנה ג'יי. לאחר הקרב, אבאדון חזרה והביעה כוונות ברורות להתמודד על אליפות הנשים. בספיישל Holiday Bash, שנערך ב-23 בדצמבר, הוכרז ששידה תגן על תוארה נגד אבאדון במסגרת הלילה הראשון של הספיישל New Year's Smash.
ב-6 במאי 2020, במהלך ראיון מאחורי הקלעים, טאז הציע את שירותיו לדארבי אלין על מנת לשמש כמנג'ר שלו לאחר שהאחרון הפסיד לקודי רודס שבוע קודם לכן. באירוע Double or Nothing, שנערך ב-23 במאי, טאז ליווה לזירה את בריאן קייג', שערך בכורה בארגון במסגרת קרב הקזינו סולם, קרב שבו אלין לקח חלק, ובסופו קייג' ניצח. באירוע All Out, שנערך ב-5 בספטמבר, קייג' הדיח את אלין מקרב הקזינו באטל רויאל לאחר שהכניס אותו אל תוך שק גופות עם נעצים ואז ביצע עליו את מהלך הפאוורבומב מעל החבל העליון אל מחוץ לזירה. באירוע Full Gear, שנערך ב-7 בנובמבר, אלין ניצח את רודס וזכה באליפות TNT של AEW, כשלאחר הקרב, טים טאז (קייג' וריקי סטארקס) בהובלתו של טאז הגיעה ותקפה את אלין ורודס. מעשה זה הוביל לקרב זוגות ב-18 בנובמבר בפרק של התוכנית Dynamite בין הצמדים, קרב שבסופו קייג' הצמיד את אלין לניצחון. בספיישל Holiday Bash, הוכרז שאלין יגן על אליפות TNT מול קייג' בלילה השני של הספיישל New Year's Smash.
לאחר שמונה חודשי היעדרות, פאק חזר ל-AEW ב-11 בנובמבר בפרק של התוכנית Dynamite, כשהוא התעמת עם אדי קינגסטון. במהלך היעדרותו של פאק, קינגסטון הקים קבוצה שהורכבה מהבוצ'ר והבלייד והלוצ'ה בראדרס (פנטה אל זרו מיידו וריי פיניקס), כשהשניים האחרונים היו חלק מהקבוצה הקודמת עם פאק. פנטה ופיניקס התאחדו עם פאק שבוע לאחר מכן בתוכנית כדי להקים מחדש את קבוצת ה-Death Triangle שפירושו "משולש המוות". השלושה פתחו בפיוד עם קינגסטון, הבוצ'ר והבלייד, כשב-30 בדצמבר בספיישל לזכרו של ברודי לי, נקבע קרב בין פאק לקינגסטון ללילה השני של הספיישל New Year's Smash.
ביקורות

בלילה הראשון של הספיישל נכחו כ-770 איש.
העיתונאי של Wrestling Observer Newsletter, דייב מלצר, העניק ציון של 5 כוכבים לקרב המרכזי בין אומגה לפיניקס ולקרב הפותח שהיה ארבעה נגד ארבעה העניק ציון של 4 כוכבים.
תוצאה לאורך זמן

במהלך הלילה השני, רשימת הקרבות לפרק הבא של התוכנית Dynamite הוכרזה: ג'ון מוקסלי יהיה בפעולה, פנלופה פורד נגד ליילה הירש, כריס ג'ריקו ו-MJF נגד סנטנה ואורטיז נגד סמי גווארה וג'ייק הייגר בקרב זוגות משולש אשר יקבע את הזוג הרשמי של קבוצת The Inner Circle, מאט סיידל וטופ פלייט (דאנטה מרטין ודאריוס מרטין) נגד מאט הארדי ופרייבט פארטי (אייזיאה קאסידי ומארק קוון), קודי רודס נגד פיטר אבאלון, ואדם פייג' והדארק אורדר (קולט קבנה, אלכס ריינולדס וג'ון סילבר) נגד Chaos Project (לות'ר וסרפנטיקו) ו-The Hybrid 2 (אנחליקו וג'ק אוואנס) בקרב שהוגדר כקרב לכבוד חגיגות יום ההולדת של ברודי לי ג'וניור. פייג' הודיע שהוא יחשוף את החלטתו בכל הקשור לצירופו הקבוע לקבוצת הדארק אורדר.
תוצאות

| מס' | תוצאות | התניות | זמן |
| --- | --- | --- | --- |
| 1 | היאנג באקס (מאט ג'קסון וניק ג'קסון) ו-SoCal Uncensored (כריסטופר דניאלס ופרנקי קאזריאן) ניצחו את The Acclaimed (אנתוני בואנס ומקס קאסטר) ו-The Hybrid 2 (אנחליקו וג'ק אוואנס) | קרב ארבעה נגד ארבעה | 09:59 |
| 2 | וורדלו ניצח את ג'ייק הייגר | קרב יחידים | 10:17 |
| 3 | קודי רודס (עם סנופ דוג) ניצח את מאט סיידל | קרב יחידים | 10:03 |
| 4 | היקארו שידה (א) ניצחה את אבאדון | קרב יחידים על אליפות הנשים של AEW | 08:27 |
| 5 | קני אומגה (א) (עם דון קאליס) ניצח את ריי פיניקס | קרב יחידים על אליפות העולם של AEW | 15:03 |
(א) - מתייחס למתאבק/מתאבקים שהגיעו לקרב כאלוף/אלופים
| מס' | תוצאות | התניות | זמן |
| --- | --- | --- | --- |
| 1 | פאק (עם פנטה אל זרו מיידו וריי פיניקס) ניצח את אדי קינגסטון (עם הבוצ'ר, הבלייד והבאני) | קרב יחידים | 09:31 |
| 2 | מירו (עם קיפ סביאן ופנלופה פורד) ניצח את צ'אק טיילור (עם אורנג' קאסידי) בהכנעה | קרב יחידים מכיוון שטיילור הפסיד, הוא שימש כמשרתו של מירו עד לחתונה של סביאן ופורד באירוע Beach Break.‏ | 03:32 |
| 3 | The Elite (קני אומגה, דוק גאלוס וקארל אנדרסון) (עם דון קאליס) ניצחו את דני ליימלייט וה-Varsity Blondes (בריאן פילמן ג'וניור וגריף גאריסון) | קרב שלושה נגד שלושה | 09:21 |
| 4 | FTR (קאש וילר ודקס הרווד) (עם טולי בלנצ'רד) ניצחו את ג'וראסיק אקספרס (ג'ונגל בוי ומרקו סטאנט) | קרב זוגות | 12:16 |
| 5 | סרינה דיב (א) ניצחה את טיי קונטי (עם אנה ג'יי) | קרב יחידים על אליפות הנשים של NWA | 09:28 |
| 6 | דארבי אלין (א) ניצח את בריאן קייג' (עם ריקי סטארקס והוק) | קרב יחידים על אליפות TNT של AEW | 13:47 |
(א) - מתייחס למתאבק/מתאבקים שהגיעו לקרב כאלוף/אלופים
הערות שוליים

↑  ארגון ה-AEW מכריז על סדרת ספיישלים
↑  צפו בפרק התוכנית Dynamite לזכרו של ברודי לי, יום רביעי הזה ב-TNT בטוויטר
↑  סטינג ושקילה לקרב על אליפות TNT נקבעו לספיישל של הלילה הראשון
↑  פיניקס נפצע; פנטגון ג'וניור ימלא את מקומו בקרב חצי הגמר מול קני אומגה במסגרת טורניר ההדחות על המועמדות לאליפות העולם של AEW
↑  קרב האליפות בין אומגה לפיניקס נקבע ללילה הראשון של הספיישל New Year's Smash
↑  אבאדון חוזרת ורודפת אחר אליפות הנשים של שידה
↑  FTR נגד ג'וראסיק אקספרס, דארבי אלין יגן על אליפות TNT מול קייג' הוכרזו ללילה השני של הספיישל New Year's Smash
↑  פאק חוזר, אמור להתמודד מול הבלייד ב-18 בנובמבר בפרק של התוכנית Dynamite
↑  משולש המוות מתאחדים בפרק של התוכנית Dynamite (וידאו)
↑  פאק נגד אדי קינגסטון נקבע ללילה השני של הספיישל New Year's Smash
↑  תצוגה מקדימה לפרק השבועי של התוכנית Dynamite,‏ 20 בינואר 2021
Artpop (שיר)

| --- | --- |
 שיר בביצוע ליידי גאגא
 מתוך האלבום Artpop
 יצא לאור:  6 בנובמבר 2013
 תאריך הקלטה:  2012
 מקום הקלטה:  אולפני רקורד פלנט 
 סוגה:  טכנו • יורו-דיסקו
 שפה:  אנגלית
 אורך:  4:07
 חברת תקליטים:  אינטרסקופ • סטרים-ליין
 כתיבה:  כותבים שונים
 הפקה:  מפיקים שונים
 
"Artpop" (בעברית: "אמנות הפופ"; מעוצב כ-"ARTPOP") הוא שיר של הזמרת האמריקאית ליידי גאגא מתוך אלבומה השלישי בעל אותו השם. השיר נכתב והופק על ידי גאגא עצמה, די ג'יי וואייט שדואו, ניק מונסון ודינו זיסיס. שיר זה היה השיר הראשון שנוצר לאלבום וגרם למלחינים לנסות להביא את גאגא למקום אחר מבחינה מוזיקלית.
עם יציאתו נכנס השיר אל המקום הראשון במצעד השירים שבקוריאה הדרומית.
רקע

גאגא שנחשבת ליוצרת העיקרית של השיר לא רצתה תחילה להשתתף בהפקת השיר מאחר שהיא האמינה שיש לזה פן אין סופי. מבחינה מוזיקלית השיר הוא שיר טכנו עם צלילים של פסנתר וגיטרה ויש בו צלילים ממוחשבים שמשולבים בין הבתים בשיר.
מבחינה לירית לשיר ניתנו מספר פרשנויות: חלק חשבו שהשיר עוסק במערכת יחסים רומנטית וחלק חשבו שמדובר בקשר שבין גאגא למעריצים שלה כאשר היא מייצגת את האומנות והמעריצים מיצגים את הפופ והמילה "Artpop" מייצגת את המיזוג בינה לבין המעריצים ושהייתה גם מטרה לשלב את שם המותג שלה.
ביקורות ופרסום

השיר זכה לביקורות מעורבות כאשר מבקרים רבים מתחו ביקורת על הקומפוזיציה של השיר אך שיבחו את המילים של השיר ואת ההפקה שלו. על מנת לפרסם את השיר גאגא פרסמה סרטונים פרובוקטיביים עם השיר ובנוסף הופיעה איתו גם בפסטיבל iTunes, במיני סיבוב ההופעות "ArtRave", בספיישל הטלוויזיה "Lady Gaga and the Muppets Holiday Spectacular" ששודר ברשת ABC, בתוכנית האירוח של ג'ימי פאלון ובסיבוב ההופעות שלה "ArtRave: The Artpop Ball".
מיקומי שיא

|   ‏‏‏  מצעדים ודירוגים (2013)> מדינה |   ‏‏‏  מצעדים ודירוגים (2013)> מצעד |   ‏‏‏  מצעדים ודירוגים (2013)> מיקום שיא |   ‏‏‏  מצעדים ודירוגים (2013)>  |
| --- | --- | --- | --- |
|  צרפת | SNEP | 185 |  |
|  קוריאה הדרומית | סירקל צ'ארט | 1 |  |
Metachromatic leukodystrophy

Metachromatic leukodystrophy ‏(MLD) היא מחלה גנטית שגורמת למחסור באנזים אריסולפטאז (ARSA), הגורם לפגיעה בחומר הלבן ולכן מביאה לנזר במערכת העצבים, בחוט השדרה ובמוח. המחלה נדירה וגנטית בצורה רצסיבית. המחלה מתחילה בשנות הצעירות, וכתוצאה ממנה החולה מאבד את התפקוד המוטורי, ובמשך שנים חי בשכיבה ללא יכולת לפעולות רצוניות, ולרוב נפטר בגיל צעיר, אולם עם טיפול נכון יכול להגיע לשנות ה-20 וה-30 לחייו.
גורמי המחלה

פרק זה לוקה בחסר. אנא תרמו לוויקיפדיה ו.
טיפול

כיוון שזו נדירה יחסית הרי שתרופה לטיפול בגורמי המחלה יקרה עד מאוד. בחודש מרץ של שנת 2024 אישר מנהל המזון והתרופות האמריקאי (FDA) את לנמלדי, הטיפול הראשון בעזקת תאי גזע לילדים עם MLD. הטיפול מורכב מעירוי חד פעמי של תאי גזע מהדם של המטופל עצמו, שעברו הינדוס גנטי כדי להכיל עותקים פונקציונליים של הגן ARSA.
למעשה, רוב הטיפול במחלה נועד להקל על תסמיני המחלה ומצבו היומיומי של החולה, ולא בריפוי גורמי המחלה עצמה.
שכיחות

בעולם שכיחות המחלה נעה בין 1 ל-40,000 עד ל-1 מכל 160,000.
המחלה שכיחה יחסית בבני העדה התימנית, ומתבצעת לה בישראל בדיקת נשאות חינם.
ראו גם

פרוגריה – אפשר לראות את ה-MLD כמעין היפוך של מחלת הפרוגריה בה הגוף מזדקן בקצב מהיר.
גנטיקה רפואית של יהודים